Държавен вестник, бр. 79, 2012 г., стр. 35

БРОЙ  79	
Д Ъ Р Ж А В Е Н  В Е С Т Н И К 	
СТР.  35  
Компетенции
Резултати от ученето
Обучаваният трябва да:
13. Организира културни 
прояви в библиотеката
13.1. Организира и провежда тематични лекции, срещи с автори и други 
събития в зависимост от типа на библиотеката
13.2. Организира различни школи и/или клубове по интереси в зависимост 
от интересите на гражданите
13.3. Осъществява постоянна връзка с местни и неправителствени организации, 
учебни заведения и други обществени институции и участва в организираните 
от тях културни мероприятия 
13.4. Съвместно с местни организации участва в осъществяването на наци­
онални и международни проекти
5. Изисквания към материалната база
5.1. Учебен кабинет
Основно оборудване на учебния кабинет за 
обучение по теория: работно място на всеки 
обучаван (работна маса и стол), работно място 
на обучаващия (работна маса и стол), компю­
тър, връзка с интернет, учебна дъска, шкафове, 
гладка свободна стена за окачване на табла, 
мултимедиен екран, други средства за обучение 
и дидактическа техника.
Основно оборудване на учебния кабинет за 
обучение по практика (в частта є за придобиване 
на информационни умения): работно място на 
всеки обучаван (работна маса и стол) с компю­
тър с подходящи програмни продукти за тексто­
обработка, електронни таблици, бази данни, 
програмни продукти за делова кореспонденция, 
библиотечни софтуери, достъп до интернет; учебна 
дъска; шкафове; гладка свободна стена за окачване 
на табла; мултимедиен екран; принтер; скенер; 
мултимедия; телефон; факс; работно място на 
обучаващия (работна маса и стол).
Учебни помагала за обучение по теория и 
практика: демонстрационни макети и модели; 
онагледяващи табла; учебни видеофилми; про­
грамни продукти, демонстрационни модели, пър­
вични счетоводни документи и отчетни форми, 
използвани в библиотечната практика, и др.
5.2. Учебна база за практика 
Ролята на учебна база по практика се възлага 
на библиотеката в населеното място, където се 
извършва обучението. В този смисъл практиче­
ските условия се изпълняват в реална среда, като 
обучаваните обслужват действителни читатели 
под ръководството на отговорника за практиката. 
Заданията се формулират от преподавателите по 
специфичната за професията задължителна про­
фесионална подготовка и се проверяват от тях. На 
място в библиотеката обучаваните се наблюдават 
и подпомагат от експерт/и по характерните за 
съответната библиотека работни процеси.
6. Изисквания към обучаващите
Право да преподават теория и практика по 
професията „Библиотекар“ – трета степен на 
професионална квалификация, имат лица с обра­
зователно-квалификационна степен „бакалавър“ 
или „магистър“ от професионални направления 
„Обществени комуникации и информационни 
науки“, „Информатика и компютърни науки“, 
„Комуникационна и компютърна техника“ от 
Класификатора на областите на висше образо­
вание и професионалните направления, приет 
с ПМС № 125 от 2002 г. (обн., ДВ, бр. 64 от 
2002 г.; посл. изм. и доп., бр. 94 от 2005 г.), със 
специалност, съответстваща на учебния предмет, 
който преподават, и с квалификация или профе­
сионален опит в разработването и внедряването 
на приложения за интернет.
Наблюдаващите практическите занятия е 
препоръчително да са експерти от практиката 
с дългогодишен стаж и опит по характерните 
за съответния тип библиотека работни процеси 
(комплектуване, обработка на библиотечния фонд, 
организация и използване на каталозите и другите 
елементи на справочно-библиографския апарат, 
използване на автоматизираните бази данни, орга­
низация и съхраняване на фондовете, справочно-
библиографско и информационно обслужване на 
читателите и абонамент на периодични издания) 
и да притежават образователно-квалификационна 
степен „бакалавър“ или „магистър“. 
Препоръчително е на всеки три години обуча­
ващите да преминават курс за усъвършенстване 
на професионалната квалификация.
9020
НАРЕДБА № 78 
от 26 септември 2012 г.
за придобиване на квалификация по профе-
сията „Ветеринарен техник“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по профе­
сията 640010 „Ветеринарен техник“ от област 
на образование „Ветеринарна медицина“ и 
професионално направление 640 „Ветеринарна 
медицина“ съгласно Списъка на професиите 
за професионално образование и обучение 
по чл. 6, ал. 1 от Закона за професионалното 
образование и обучение. 
Чл. 2. Държавното образователно изискване 
за придобиването на квалификация по профе­
сията 640010 „Ветеринарен техник“ съгласно 
приложението към тази наредба определя 
изискванията за придобиването на трета 
степен на професионална квалификация за 
специалността 6400101 „Ветеринарен техник“. 
Чл. 3. Въз основа на ДОИ по чл. 1 и рам­
ковата програма по чл. 10, ал. 3, т. 3 и 6 от 
Закона за професионалното образование и 
обучение се разработват учебен план и учебни 
програми за обучението по специалността 
по чл. 2.